  Виталий Пронин Удмуртиысь 13 мурт визь-нод люкалоз Суоми шаерын ортчись семинарын. «Финляндия-Россия» общество «Удмурт кенеш» но «Коми войтыр» огазеяськонъёсын валче таӵе дышетонъёс радъя ни 2007-тӥ арысен. Соосты ортчытыны юртто Фин-угор калыкъёслэн консультативной комитетсы но Финляндиысь Культурая фонд.Март но июнь толэзьёсы таӵе дышетсконъёс ортчизы Ижын но Петрозаводскын.   Лекциос кылзыны, проект гожтонъя тодон-валан люканы куриськиз сюлэсь трос мурт. Дышетскон бере котькудӥз быдэстӥз доре ужзэ - гожтӥз аслэсьтыз проектсэ. Бӧрысь та ужъёс эскеронэз ортчизы. Экспертъёс бырйизы устозэ 30 проектэз. Таос пӧлын Удмуртиын быдэстоно ужъёс но.Шаерысьтымы проект уж борды кутскемъёс пӧлысь - ваньмыз сямен нылкышноос, пӧлазы одӥг гинэ воргорон. Куинетӥ семинарын - Тампере городын - соос котькудзы асьсэлэн ӵектонъёссылы презентация ортчытозы, Финляндиысь экспертъёслы валэктыны турттозы, малы та проектэз одно ик быдэстыны кулэ.Елена Скворцова.  